hotchpotch/miracl-hf-unified huggingface dataset:
অ্যাফি ফ্লেচার
অ্যাফি সামান্থা শার্লিন ফ্লেচার (জন্ম: ১৭ মার্চ, ১৯৮৭) বিশিষ্ট গ্রেনাডিয়ান প্রমিলা ক্রিকেটার। ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট খেলছেন তিনি। দলে তিনি মূলতঃ ডানহাতে অফ-স্পিন বোলিং করে থাকেন। এছাড়াও ডানহাতে ব্যাটিংয়ে পারদর্শীতা দেখাচ্ছেন অ্যাফি ফ্লেচার।
জুন, ২০০৮ সালে আন্তর্জাতিক ক্রিকেটে অভিষেক ঘটে তার। একুশ বছর বয়সে আয়ারল্যান্ডের বিপক্ষে একদিনের আন্তর্জাতিকে অংশগ্রহণ করেন। খেলায় তিনি নয় ওভার বোলিং করে ৪/২২ লাভ করে ওডিআই অভিষেকে ওয়েস্ট ইন্ডিজের পক্ষে নতুন বোলিং পরিসংখ্যানের রেকর্ড গড়েন। পরের মাসেই নেদারল্যান্ডসের বিপক্ষে টুয়েন্টি২০ আন্তর্জাতিকে অভিষিক্ত হন।
অস্ট্রেলিয়ায় অনুষ্ঠিত ২০০৯ সালের ক্রিকেট বিশ্বকাপে সাত খেলার পাঁচটিতে অংশগ্রহণ করলেও তিনি মাত্র ২ উইকেট লাভে সক্ষম হন। বিশ্বকাপের পর দীর্ঘ ছয় বছরেরও অধিক সময় দল থেকে উপেক্ষিত হন। অতঃপর মে, ২০১৫ সালে পুণরায় আন্তর্জাতিক ক্রিকেটে অংশগ্রহণের জন্য আমন্ত্রিত হন ও শ্রীলঙ্কা বিপক্ষে অনুষ্ঠিত সিরিজে অংশ নেন। পরের বছর ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় দলের অন্যতম সদস্য মনোনীত হন ও দলের প্রথমবারের মতো শিরোপা জয়ে প্রভূত সহায়তা করেন। ছয় খেলায় তিনি ৭ উইকেট লাভ করে প্রতিযোগিতায় পঞ্চম সেরা উইকেটশিকারী হন।
অলিম্পিকে তুরস্ক
তুরস্ক প্রথম অলিম্পিক গেমসে অংশগ্রহণ করে ১৯০৮ সালে এবং এর পর থেকে অধিকাংশ গ্রীষ্মকালীন অলিম্পিক গেমসে ক্রীড়াবিদ পাঠিয়েছে। এছাড়া তুরস্ক ১৯৩৬ সালে শীতকালীন অলিম্পিক গেমসে অংশগ্রহণের পর থেকে অধিকাংশ গেমসে প্রতিনিধিত্ব করেছে।
তুরস্কের ক্রীড়াবিদগণ সর্বমোট ৮৮ টি পদক জিতেছে, যার মধ্যে ৩৯ টি স্বর্ণ, ২৫ টি রৌপ্য এবং ২৪ টি ব্রোঞ্জ পদক। সবচেয়ে বেশি ৫৮ টি পদক অর্জন করেছে কুস্তিতে।
তুরস্ক জাতীয় অলিম্পিক কমিটি ১৯০৮ সালে গঠিত হয় এবং ১৯১১ সালে আইওসির পূর্ণ স্বীকৃতি পায়।
হ্যাম হ্যাম
হ্যাম হ্যাম (; ) ১৯৯২ সালের স্পেনীয় কমেডি-নাট্য চলচ্চিত্র যা পরিচালনা করেছেন বিগাস লুনা ও অভিনয়ে ছিলেন হাভিয়ের বারদেম, হোর্ডি মোলা এবং নবাগত হিসেবে পেনেলোপে ক্রুজ।
চলচ্চিত্রটি সিলভিয়া নামে একটি তরুণীকে কেন্দ্র করে নির্মিত, যে চরিত্রে অভিনয় করেছেন ক্রুজ। চলচ্চিত্রে প্রেমমূলক আবেদন এবং মানসিক বৈপরীত্য প্রকাশ পেয়েছে।চলচ্চিত্রটি বিভিন্ন বিভাগে মোট ছয়টি পুরস্কার এবং এগারোটি মনোনয়োন লাভ করে।
প্রশান্ত আমুর
প্রশান্ত আমুর (বৈজ্ঞানিক নাম:Aglaia cucullata) () হচ্ছে Meliaceae পরিবারের একটি উদ্ভিদ। এটি বাংলাদেশ, ভারত, ইন্দোনেশিয়া, মালয়েশিয়া, মায়ানমার, নেপাল, পাপুয়া নিউ গিনি, ফিলিপাইন, সিঙ্গাপুর, থাইল্যান্ড, এবং ভিয়েতনামে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
সিভিট
সিভিট (বৈজ্ঞানিক নাম:Swintonia floribunda) হচ্ছে Anacardiaceae পরিবারের একটি উদ্ভিদ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
বইলাম
বইলাম (বৈজ্ঞানিক নাম:Anisoptera scaphula) Dipterocarpaceae পরিবারের একটি উদ্ভিদ প্রজাতি। এটি বাংলাদেশ, মালয়েশিয়া, মায়ানমার, থাইল্যান্ড, এবং ভিয়েতনামে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
চুন্দুল
চুন্দুল (বৈজ্ঞানিক নাম:Tetrameles nudiflora) হচ্ছে Tetrameles গণের একমাত্র সপুষ্পক উদ্ভিদ প্রজাতি। এদেরকে দক্ষিণ এশিয়া থেকে দক্ষিণ-পূর্ব এশিয়া হয়ে মালয়েশিয়া এবং উত্তর অস্ট্রেলিয়ায় পাওয়া যায়। এটিকে সিংহলী ভাষায় "দিয়া লাবু" (දිය ලබු) বলা হয়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
হাইপসিরোপাস
হাইপসিরোপাস (পুরো নাম - হাইপসিরোপাস ডিসকারাস; রোমান হরফ - Hypsirhophus discurus) হল "স্টেগোসরিয়া" উপবর্গের "স্টেগোসরাইডি" গোত্রের একধরণের ডাইনোসর গণ। এই গণের একটি মাত্র প্রজাতি "হাইপসিরোপাস ডিসকারাস"-এর একটিমাত্র অতি অসম্পূর্ণ দেহাবশেষের জীবাশ্ম এখনও পর্যন্ত আবিষ্কৃত হয়েছে। বিশেষজ্ঞদের মধ্যে যথেষ্ট বিতর্ক আছে যে, আদৌ এটি কোনও আলাদা প্রজাতি, না আসলে স্টেগোসরাস গণেরই একটি প্রজাতি মাত্র। সেই হিসেবে অনেক পুরাপ্রাণীতত্ত্ববিদই "হাইপসিরোপাস" শব্দটিকে "স্টেগোসরাস" শব্দটিরই একটি সমার্থক শব্দ হিসেবে দেখতে আগ্রহী, কিন্তু পিটার গালটন (২০১০) প্রমুখ বিশেষজ্ঞ মনে করেন এই দু'টি বাস্তবে দু'টি আলাদা গণের প্রাণী এবং এদের মেরুদণ্ডের গঠনের মধ্যে বেশ কিছুটা পার্থক্য আছে।
১৮৭৮ সালে পুরাপ্রাণীতত্ত্ববিদ এডওয়ার্ড ড্রিঙ্কার কোপ কলোরাডোর গার্ডেন পার্কের যে খননস্থলটি বর্তমানে 'কোপ'স নিপল' বা "কোপের সূঁচ" নামে পরিচিত, সেখানকার "কোয়ারি ৩" থেকে "স্টেগোসরাইডি" গোত্রের একটি প্রাণীর অসম্পূর্ণ দেহাবশেষ আবিষ্কৃত হলে তার নাম দেন "হাইপসিরোপাস ডিসকারাস"। এর ঠিক আগের বছরই আবিষ্কৃত "স্টেগোসরাস আর্মাটাস"-এর সাথে এর যথেষ্ট মিল খুঁজে পাওয়া গেলে বিশেষজ্ঞরা সেইসময় থেকেই এই দুটিকে একই প্রজাতির প্রাণী হিসেবে গণ্য করতে শুরু করেন। এরপর ১৮৯১ সালে ওথনিয়েল চার্লস মার্শ "স্টেগোসরাস আনগুলেটাস"-এর যে আনুমানিক সম্পূর্ণ স্কেচ প্রকাশ করেন, ১৮৯৩ সালে রিচার্ড লাইডেকার সেটিকেই "হাইপসিরোপাস" নামে পুনরায় প্রকাশ করেন, ফলে দু'টি নামের সমার্থকতা বৃদ্ধি পায়।
বর্তমানে সাধারণভাবে "হাইপসিরোপাস"কে একটি নোমেন ডুবিয়াম বা সন্দেহজনক প্রজাতি হিসেবে অভিহিত করা হয়ে থাকে।
রাধা রিজেন্ট হোটেল চেন্নাই
রাধা রিজেন্ট হোটেল চেন্নাই, পূর্বে রাধা পার্ক ইন হিসাবে পরিচিত, ভারতের চেন্নাই এর আরুম্বাক্কাম এ অবস্থিত একটি চার তারকা হোটেল । হোটেলটি ভারতের সরোবর হোটেল এন্ড রিসর্ট এর দ্বিতীয় হোটেল এবং এটি ইনার রিং রোড, চেন্নাইতে চালু হওয়া তারকা হোটেলগুলোর মধ্যে প্রথম । এছাড়াও হোটেলটি ২০০১ সালে জিওফ্রেস চালু করে, যা চেন্নাইয়ের প্রথম পাব বা বার ।
হোটেলটি চালু হয় ১৯৯৭ সালে, হোটেলটিতে কক্ষ আছে মোট ৯১ টি, এর মধ্যে অন্তর্ভূক্ত রয়েছে ৬২ টি উন্নতমানের কক্ষ, ২৩ টি নির্বাহী কক্ষ, এবং ৬ টি স্যুইট । হোটেলের রেস্টুরেন্টে অন্তর্ভূক্ত রয়েছে লবি ক্যাফে, একটি বহু রন্ধনপ্রণালী সমৃদ্ধ রেস্তোরা (মূলত ১৯৯৭ সালে ক্যাফে এট পার্ক হিসেবে), দ্যা ওরিয়েন্ট ব্লজম, প্রাচ্যের সুস্বাদু খাদ্যের রেস্তোরা যা ২০০৪ সালে চালু হয় । জিওফ্রেস পাব, এবং অওরা, লাউঞ্জ বার যা ২০০৪ সালে যোগ করা হয়েছিল পার্কে তার আগের পাবটির প্রতিস্থাপনের মাধ্যমে । হোটেলটিতে ৬,৫০০ বর্গ ফুট স্থান জুড়ে ছয়টি ব্যাংকুইট বা ভোজ হল রয়েছে । এছাড়াও হোটেলটিতে ২০১৩ সালে ২০,০০০ বর্গ ফুট স্থান জুড়ে একটি গার্ডেন ব্যাংকুইট লন, বোগেনভিলা চালু করা হয়, যেখানে একসাথে ৩০০০ জন অতিথির স্থান হতে পারে ।
হোটেলটির ইন্টেরিয়র ডিজাইন ১৯৯৭ সালে রামানান জে. এবং দ্য ওরিয়েন্ট ব্লজম এর ডিজাইন ২০০৪ সালে মুম্বাই ভিত্তিক প্রকাশ মানকার এন্ড অ্যাসোসিয়েটস দ্বারা করা হয় । এছাড়াও রাধা রিজেন্ট হোটেল ডেভেলপার বেঙ্গালুরুতে দুইটি তিন তারকা হোটেল প্রতিষ্ঠা করেছে; ২০০৫ সালে বেঙ্গালুরুর হোয়াইটফিল্ডে রাধা হোমটেল, এবং ২০০৮ সালে বেঙ্গালুরুর ইলেক্ট্রনিক সিটিতে রাধা রিজেন্ট, এছাড়া পূর্বের প্রথম হোমটেলটি[১০] হচ্ছে সরোবর হোটেল ও রিসোর্ট এর একটি ব্র্যান্ড হোটেল ।
রেড কার্পেট ইন
রেড কার্পেট ইন হচ্ছে অনেকগুলো হোটেল এবং মোটেল এর সমন্বয়, যে হোটেল ও মোটেলগুলো মার্কিন যুক্তরাষ্ট্র এবং বাহামায় অবস্থিত । রেড কার্পেট হোটেল ব্র্যান্ডস আন্তর্জাতিক হসপিটালিটি ফ্রাঞ্চাইজ সিস্টেম এর অংশ এবং স্বাধীনভাবে মালিকানাধীন এবং পরিচালিত হয়ে থাকে ।
১৯৫৫ সালের মে মাসে , কলোরাডো স্টেট কর্তৃক তাশা অয়েল ও ইউরেনিয়াম কোং এর জন্য নিবন্ধ ইস্যু করা হয় । পরবর্তীতে ১৯৭৮ সালে ব্রডওয়ে এন্টারপ্রাইজেস হিসেবে নাম পরিবর্তনের মাধ্যমে, এবং ১৯৭৯ সালে হোটেল রেন্ট-এ-কার সিস্টেম নামে, ১৯৬০ সালের শেষের দিকে রেড কার্পেট ইনস্ ইন্টারন্যাশনাল, ইনক, একটি কলোরাডোর একটি প্রতিষ্ঠান, যা মাস্টার হোস্টস ইন এবং রেড কার্পেট ইন ট্রেডমার্ক লাভ করে । ১৯৬৯ সালের গ্রীষ্মে, টমি টাকার (কোয়ালিটি কোর্ট ইউনাইটেড এর মূল প্রতিষ্ঠাতাদের মধ্যে একজন, বর্তমানে যা কোয়ালিটি ইন হিসেবে পরিচিত), এবং এবং বিল হারউড(ব্রডওয়ে এন্টারপ্রাইজেস এর সাথে জড়িত প্রাথমিক ব্যক্তিদের মধ্যে একজন), রেড কার্পেট ইনস্ অব অ্যামেরিকা পরিচালনা শুরু করে । ১৯৭২ সালের মে মাসে, রেড কার্পেট ইনস্ অব অ্যামেরিকার সদরদপ্তর ডেইটোনা বিচ, ফ্লোরিডায় করা হয় ।
এটা ছিল ১৯৭৩ সাল, যখন রেড কার্পেট ইনস্ অব আমেরিকা এর মাস্টার হোস্টস্ ইন এবং রেড কার্পেট ইনস্ এর জন্য একটি ভ্রমণ নির্দেশিকা প্রকাশ করে এবং টোল ফ্রি টেলিফোন নম্বরে ফোন করে আমেরিকান এক্সপ্রেস স্পেস ব্যাংক এর মাধ্যমে 'তাৎক্ষণিক' রিজার্ভেশনের সুবিধা প্রদান করে, “যা বিশ্বের বৃহত্তম, দ্রুততম এবং শ্রেষ্ঠ রিজার্ভেশন সিস্টেমের মধ্যে অন্যতম ।" নির্দেশিকাতে এটাও বলা হয় যে "যে প্রতিটি মাস্টার হোস্ট ও রেড কার্পেট ইন প্রদান করবে: সম্পূর্ন সুবিধা, যার মধ্যে অন্তর্ভূক্ত রয়েছে ডাইনিং সুবিধা, খাদ্য ও পানীয়, রুম সার্ভিস, লন্ড্রি, খানসামা ও পোর্টার সেবা । এছাড়াও থাকবে সুইমিং পুল বা সমমানের বিনোদনমূলক সুবিধা, সারা বছর এয়ার কন্ডিশান সুবিধা, প্রত্যেকটি কক্ষে একটি টেলিফোন এবং চব্বিশ ঘন্টা সুইচবোর্ড সার্ভিস, বিনামূল্য রিজার্ভেশন সার্ভিস, পর্যাপ্ত পার্কিং সুবিধা, সর্বোচ্চ মানসম্মত সুবিধা, সু-ব্যবস্থাপনা, অভিজ্ঞ এবং অতিথিপরায়ণতা ।” ৫৭ টি হোটেল ও মোটেল রেড কার্পেট ইনের তালিকাভুক্ত ছিলো, এর মধ্যে কিছু কিছু প্রধান শহর এবং জনপ্রিয় আকর্ষণীয় এলাকায় যেমন অ্যারিজোনাতে; লিটল রক, আরকানসাস; ডেনভার, কলোরাডো; ডেইটোনা বিচ, জ্যাকসনভিলা এবং অরল্যান্ডো, ফ্লোরিডা; আটলান্টা এবং স্যাভান্না, জর্জিয়া; নক্সভিলা এবং পিজিয়ান ফোর্জ, টেনেসি; হিউস্টন, টেক্সাস; রিচমন্ড, স্টানটান, ভার্জিনিয়া বিচ এবং উইলিয়ামসবার্গ, ভার্জিনিয়াতে অবস্থিত ।
১৯৭৮ সালে এর মালিকানা পরিবর্তন হয়, যখন রেড কার্পেট ইনস্ ইন্টারন্যাশনালের সদরদপ্তর আটলান্টা, জর্জিয়ায় স্থানান্তর করা হয় । ১৯৮০ সালে রেড কার্পেট ইনস্ ইন্টারন্যাশনাল এর আন্তর্জাতিক ভ্রমণ নির্দেশিকা প্রকাশ করে, যেখানে তালিকাভূক্ত হয় ৯৯ টি রেড কার্পেট ইন অথবা মাস্টার হোস্ট ইনস্ এর হোটেল বা মোটেল, মার্কিন যুক্তরাষ্ট্রের ৩০টি অবস্থানের সাথে সাথে, কানাডা এবং মেক্সিকোর মন্টেরি তে অবস্থিত । এছাড়াও ফুটবল গ্রেট, জনি ইউনিটাস এই সময়কালে কোম্পানিটির একজন মুখপাত্র হিসেবে পরিচিত ছিলেন ।
পশ্চিম রেল
পশ্চিম রেল  যা ভারতীয় রেলের ১৭টি অঞ্চলের মধ্যে একটি। ১৯৫২ সালে স্থাপনারর পর এর সদরদপ্তর মুম্বাইয়ের চার্চগেট স্টেশনে করা হয়, বর্তমানে মহারাষ্ট্র, গুজরাত, রাজস্থান,ও মধ্যপ্রদেশ পশ্চিম রেলের আওতাভুক্ত। বড়োদরা রেলওয়ে জংশন পশ্চিম রেলের সর্বত্রগামী জংশন।
মুম্বাইয়ের মুম্বাই সেন্ট্রাল ও বান্দ্রা টার্মিনাস থেকে দূরপাল্লার ট্রেন ছাড়ে। মুম্বাই উপনগরীয় রেলের পশ্চিম লাইনটি পশ্চিম রেল কর্তৃক পরিচালিত হয়।
পশ্চিম রেলের ছয়টি বিভাগ আছে
ভারতীয় বিজ্ঞান শিক্ষা ও গবেষণা সংস্থান
ভারতীয় বিজ্ঞান শিক্ষা ও গবেষণা সংস্থান (IISER), হচ্ছে ভারতে অবস্থিত প্রাথমিক বিজ্ঞান শিক্ষা ও গবেষণা সংস্থানের সমষ্টি। এই সংস্থানগুলি ভারতীয় সংসদের আইন জাতীয় গুরুত্ব সংস্থান আইনের দ্বারা ঘোষিত, সংস্থানগুলি পরিচালনা করেন ভারত সরকারের মানব সম্পদ উন্নয়ন মন্ত্রক। এখনও পর্যন্ত সারা ভারতে মোট সাতটি এইধরনের সংস্থানের প্রতিষ্ঠা করা হয়েছে যেগুলি হলে কলকাতা ভাবিশিগস পশ্চিমবঙ্গে, পুণে ভাবিশিগস মহারাষ্ট্রে, মোহালি ভাবিশিগস পাঞ্জাবে, ভোপাল ভাবিশিগস মধ্যপ্রদেশে, তিরুভন্তপুরম ভাবিশিগস কেরালাতে, তিরুপতি ভাবিশিগস অন্ধ্রপ্রদেশে এবং বরহমপুর ভবিশিগস ওড়িশায় অবস্থিত
অলিম্পিকে চীনা তাইপে
তাইওয়ান অফিসিয়ালিভাবে প্রজাতন্ত্রী চীন (ROC), যা বর্তমানে চীনা তাইপে নামে অলিম্পিক গেমসে প্রতিনিধিত্ব করে। মূল প্রজাতন্ত্রী চীন প্রথম গ্রীষ্মকালীন অলিম্পিক গেমসে অংশগ্রহণ করে চীন হিসাবে ১৯৩২ সালে। চীনা গৃহযুদ্ধের পর প্রজাতন্ত্রী চীন তাইওয়ান দ্বীপে স্থানান্তর হয় এবং তখন থেকে তাইওয়ান ভিত্তিক ক্রীড়াবিদগণ এ দলের হয়ে প্রতিদ্বন্দ্বিতা করে। প্রজাতন্ত্রী চীন ১৯৭৬ সালে গনচীনের অংশগ্রহণের প্রতিবাদে অলিম্পিক বয়কট করে এবং ১৯৮৪ চীনা তাইপে নামে পুনরায় অংশগ্রহণ করে।
চীনা তাইপে প্রথম পদক জিতে (প্রজাতন্ত্রী চীন হিসাবে) ১৯৬০ গেমসে এবং প্রথম স্বর্ণ পদক জিতে ২০০৪ গেমসে। তবে শীতকালীন গেমসে কোন পদক জিততে পারেনি।
সানি লেন
সানি লেন(জন্মঃ ২ মার্চ ১৯৮০) একজন মার্কিন পোর্নোগ্রাফিক ও নগ্ন মডেলের স্টেজ নাম।
সানি লেনের মাতাপিতা, শেলবী ও মাইক মালবাহী উড়োজাহাজে কাজ করতেন তার যৌবনকালে সে একজন প্রতিযোগিতামূলক বেলোন স্কেটার ছিলেন, এবং পরে সে একজন যোগ ও পাইলেট প্রশিক্ষক হিসেবে কাজ করেন।
সে জেমস মাইলনসের কাছে আইস ড্যান্সিং শিখেছিলো এবং অলিম্পিকের স্কেটিং বিভাগে অংশগ্রহণের প্রস্তুতির ফলে তাকে সার্জারিও করতে হয় যার ফলে সে আর অলিম্পিকে খেলতে পারেনি তারপর সে নিজের আর্থিক কারণে বিভিন্ন স্টেজপ নগ্ন নাচ প্রদর্শন করা শুরুকরে। সে একজন আকর্ষক ড্যান্সার হিসেবে তার প্রথম বছরেই ২০০৪ সালে Déjà Vu শোগার্ল অব দ্য ইয়ার পুরস্কার জিতেন। সে ২০০৫ সালে এভিএন পুরস্কার ক্যারামনিতে আমন্ত্রিত হন যাটি হোস্ট করেন সেরেনিটী, এবং সেই বছরেই সে প্রাপ্তবয়স্ক চলচ্চিত্রে কাজ করা শুরুকরে।
তার কাজে তার মাবাবা যথাসম্ভব সাহায্যদান করেন।
২০০৬ সালে ফক্স রিয়ালিটি সিরিজের "মাই ব্যার লেডী" অংশে কাজ করেন
লেন প্যারামোরের ভক্ত এবং সে ভিডিও রেসিং গেমও খেলেন।
সানি লেন বিপরীতকামি। সে ২০১১ সালের জুন মাসে তার বিপরীতকমী বন্ধুর সাথে তার বিয়ের কথা ঘোষণা করে।
২০১২ সালে সে আবার পর্ন ইন্ডাস্ট্রিতে ফিরে আসে।
প্রেমিক (চলচ্চিত্র)
প্রেমিক () ১৯৮৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির চিত্রনাট্য লিখেছেন ও পরিচালনা করেছেন মঈনুল হোসেন। এতে মূল চরিত্রে অভিনয় করেছেন ববিতা, জাফর ইকবাল, নূতন প্রমুখ। চলচ্চিত্রটি ১০ম জাতীয় চলচ্চিত্র পুরস্কারের তিনটি বিভাগে পুরস্কার অর্জন করে।প্রেমিক চলচ্চিত্রের সঙ্গীত পরিচালনা করেছেন আলাউদ্দিন আলী এবং তার সহকারী হিসেবে কাজ করেছেন ফুয়াদ নাসের বাবু। গীত রচনা করেছেন মনিরুজ্জামান মনির ও আলাউদ্দিন আলী। ছায়াছবিটির গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা প্রমুখ। চলচ্চিত্রটির গানের রেকরদিং হয় কলকাতায়। "আমার মনে অনেক জ্বালা" শিরোনামের গানটি লেখার কথা ছিল গীতিকার গাজী মাজহারুল আনোয়ারের। কিন্তু তিনি সময়মত কলকাতায় পৌঁছাতে না পারায় সঙ্গীত পরিচালক আলাউদ্দিন আলী নিজেই গানটির গীত রচনা করেন। গানটিতে কণ্ঠ দেন সাবিনা ইয়াসমিন। এ গানের জন্য কণ্ঠশিল্পী সাবিনা ইয়াসমিন ও গীতিকার আলাউদ্দিন আলী উভয়ই জাতীয় চলচ্চিত্র পুরস্কার অর্জন করেন।
জাতীয় চলচ্চিত্র পুরস্কার
অলিম্পিকে অস্ট্রিয়া
অস্ট্রিয়া আধুনিক অলিম্পিক গেমসের প্রায় সকল গ্রীষ্মকালীন ও শীতকালীন অলিম্পিক গেমসে অংশগ্রহণ করেছে। একমাত্র ১৯২০ গ্রীষ্মকালীন অলিম্পিকে অংশগ্রহণ করতে পারেনি, যাতে প্রথম বিশ্বযুদ্ধের নীতি অনুসারে অস্ট্রিয়াকে বাধা দেওয়া হয়েছিল।
অস্ট্রীয় ক্রীড়াবিদগণ এ পর্যন্ত গ্রীষ্মকালীন অলিম্পিক গেমসে ৮৬ টি পদক এবং শীতকালীন অলিম্পিক গেমসে ২১৮ টি পদক জিতেছে। অস্ট্রিয়া আলপাইন স্কিইংয়ে অন্যান্য সকল দেশের চেয়ে বেশি পদক জিতেছে।
অস্ট্রীয় অলিম্পিক কমিটি অস্ট্রিয়ার জাতীয় অলিম্পিক কমিটি হিসাবে ১৯০৮ সালে গঠিত হয় এবং ১৯১২ সালে স্বীকৃতি পায়।
অস্ট্রিয়া দুটি গেমস আয়োজনের দায়িত্ব পালন করেছে।
শশাঙ্ক মনোহর
শশাঙ্ক ভেঙ্কটেশ মনোহর (; ; জন্ম: ২৯ সেপ্টেম্বর, ১৯৫৭) মহারাষ্ট্রের নাগপুরে জন্মগ্রহণকারী বিশিষ্ট ভারতীয় আইনজীবী। এছাড়াও, ১৫ মার্চ, ২০১৭ তারিখ পর্যন্ত আন্তর্জাতিক ক্রিকেট কাউন্সিলের চেয়ারম্যানের দায়িত্বে ছিলেন। এছাড়াও, ভারতীয় ক্রিকেট নিয়ন্ত্রণ বোর্ডের সভাপতি তিনি। অক্টোবর, ২০১৫ সালে সাবেক সভাপতি জগমোহন ডালমিয়ার মৃত্যুজনিত কারণে বিশেষ সাধারণ সভায় সর্বসম্মতিক্রমে নতুন সভাপতিরূপে নির্বাচিত করা হয়। এরপূর্বে ২০০৮ থেকে ২০১১ মেয়াদে ২৯তম সভাপতিরূপে দায়িত্ব পালন করেছেন তিনি। ক্রিকেট প্রশাসক হিসেবে তাঁর সুনাম রয়েছে ও ক্রিকেট জগতে তিনি 'মি. ক্লিন' নামে পরিচিতি পেয়েছেন। প্রায়শঃই তাঁকে 'সর্বকালের সেরা বিসিসিআই সভাপতিরূপে' আখ্যায়িত করা হয়ে থাকে।
জুন, ২০১০ সালে আইপিএলের তৃতীয় মৌসুমের সভাপতি ও তৎকালীন বিসিসিআই সহঃ সভাপতি ললিত মোদীর বিরুদ্ধে বিসিসিআই শৃঙ্খলা কমিটি স্বচ্ছ শুনানির আয়োজন করে। দোষী সাব্যস্ত হবার ফলে ক্রিকেট প্রশাসনে দুর্নামের অভিযোগে মোদীকে বরখাস্ত করেন তিনি। বিসিসিআই সভাপতির দায়িত্ব গ্রহণের পূর্বে বিদর্ভ ক্রিকেট সংস্থারও সভাপতি ছিলেন তিনি।
৯ নভেম্বর, ২০১৫ তারিখে আইসিসি চেয়ারম্যানের পদ থেকে এন. শ্রীনিবাসন ইস্তফা দিলে সদ্য নির্বাচিত বিসিসিআই সভাপতি শশাঙ্ক মনোহরকে ক্রিকেটের বৈশ্বিক সংস্থা আইসিসি'র প্রধান হিসেবে ঘোষণা করা হয়। বিসিসিআইয়ের ৮৬তম বার্ষিক সাধারণ সভায় শ্রীনিবাসনকে প্রত্যাহার করে নেয়ায় কার্যতঃ ভারতীয় ক্রিকেটে তাঁর আধিপত্যবাদের ইতি ঘটে।
আইনজীবী পরিবারের সন্তান তিনি। সন্ধ্যা ও ভিআর মনোহরের জ্যেষ্ঠ সন্তান শশাঙ্ক মনোহরের ছোট ভাই সুনীল মনোহর মহারাষ্ট্রের এডভোকেট জেনারেল। তাঁর বোন বাসন্তী নায়েক বোম্বে হাইকোর্টের বিচারক। ১৯৭৯ সালে বর্ষা ওকা'র সাথে পরিণয় সূত্রে আবদ্ধ হন। তাঁদের সন্তান অদ্বৈত মনোহর নাগপুরে আইনজীবী পেশায় রয়েছেন ও বর্তমানে বিদর্ভ ক্রিকেট সংস্থার সহঃ সভাপতির দায়িত্বে রয়েছেন।
রাজকোট
রাজকোট ("Rājkot") হলো আহমেদাবাদ, সুরাট ও বড়োদরার পর গুজরাটের ৪র্থ বৃহত্তম মহানগরাঞ্চল। রাজকোট গুজরাটের সৌরাষ্ট্র অঞ্চলের কেন্দ্রস্থলে অবস্থিত। রাজকোট ভারতের মহানগরগুলির মধ্য ৩৫তম বৃহৎ মহানগর যার জনসংখ্যা ২০১৫ অনুযায়ী ১.২ মিলিওনেরও বেশী। রাজকোট ভারতের ৭ম স্বচ্ছতম শহর। তাছাড়াও রাজকোট বিশ্বের ২২তম দ্রুত ক্রমবর্ধমান মহানগরী। এই শহরেই রাজকোট জেলার প্রশাসনিক সদরদপ্তর যা রাজ্যের রাজধানী গান্ধীনগর থেকে ২৪৫ কিমি দূরে আজি ও নয়ারি নদীর তিরে অবস্থিত। রাজকোট ১ নভেম্বর ১৯৫৬ সালে বোম্বাই রাজ্যের সঙ্গে একীভূত করার আগে পর্যন্ত ১৫ এপ্রিল ১৯৪৮ থেকে ৩১ অক্টোবর ১৯৫৬ সৌরাষ্ট্র রাষ্ট্রের রাজধানী ছিল।
ক্রিকেট এই শহরের জনপ্রিয় খেলা। সৌরাষ্ট্র ক্রিকেট আসোসিয়েশন স্টেডিয়াম শহরের প্রধান স্টেডিয়াম।
এখানে বেশ কিছু ধনী ব্যাক্তির বসবাস রয়েছে।
রাজকোট বিমানবন্দর শহরের প্রধান বিমানবন্দর। এটি ১.৮ কিমি দীর্ঘ রানওয়ে বিশিষ্ট। 
রাজকোট জংশন শহরের প্রধান রেলওয়ে স্টেশন। সুরেন্দ্রনগর থেকে জামনগর যাওয়ার পথে রাজকোট হয়ে যেতে হয়। সুরেন্দ্রনগর থেকে রাজকোট অব্দি এখনো ডাবল ডিজেল লাইন রয়েছে । রাজকোট থেকে জামনগর ও জুনাগড় অব্দি সিঙ্গেল ডিজেল লাইন আছে। মুম্বাই সেন্ট্রাল থেকে এসি দুরন্ত এক্সপ্রেস নিয়মিত রাজকোট অব্দি চলাচল করে।
অলিম্পিকে ফিনল্যান্ড
ফিনল্যান্ড ১৯০৮ সালে প্রথম অলিম্পিক গেমসে অংশগ্রহণ করে এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে অংশগ্রহণ করেছে। এছাড়াও ফিনল্যান্ড হেলসিংকিতে ১৯৫২ গ্রীষ্মকালীন অলিম্পিকের আয়োজক ছিল। ফিনল্যান্ড ও সুইডেন একমাত্র দেশ যারা ১৯০৮ সালের পর থেকে সকল গ্রীষ্মকালীন ও শীতকালীন গেমসে পদক জিতেছে।
ফিনীয় ক্রীড়াবিদগণ এ যাবত গ্রীষ্মকালীন গেমসে ৩০২ টি পদক জিতেছে, যার মধ্যে সবচেয়ে বেশি পদক জিতেছে দৌড়বাজী ও কুস্তিতে। এছাড়াও ফিনল্যান্ড শীতকালীন গেমসে ১৬১ টি পদক জিতেছে এবং সবচেয়ে বেশি পদক জয়ী ক্রীড়া হল নরডিক স্কিইং।
ফিনল্যান্ডের জাতীয় অলিম্পিক কমিটি ফিনীয় অলিম্পিক কমিটি ১৯০৭ সালে প্রতিষ্ঠিত হয়, যখন ফিনল্যান্ড রুশ সাম্রাজ্যের অধীন ছিল।
অলিম্পিকে ফ্রান্স
ফ্রান্স আধুনিক অলিম্পিক গেমসের সকল আসরে অংশগ্রহণ করেছে, যদিও ১৯০৪ গেমসের অংশগ্রহণ এখনও প্রশ্নবিদ্ধ। সেই গেমসে ফ্রান্সের একমাত্র প্রতিনিধিত্বকারী ক্রীড়াবিদ আলবার্ট কোরে যুক্তরাষ্ট্র না ফ্রান্সের হয়ে অংশগ্রহণ করেছিল, যেই বিষয়ে আলাদা উৎসে আলাদা নাম পাওয়া যায়।
ফরাসী ক্রীড়াবিদগণ গ্রীষ্মকালীন অলিম্পিক গেমসে ৬৭১ টি পদক জিতেছে এবং সবচেয়ে বেশি পদক জিতেছে ফেন্সিং ও সাইক্লিংয়ে। ফ্রান্স শীতকালীন অলিম্পিক গেমসে ১০৯ টি পদক জিতেছে এবং সর্বাধিক পদক অর্জনকারী ক্রীড়া হল আলপাইন স্কিইং।
লেবুয়া হোটেল ও রিসর্ট
লেবুয়া হোটেল ও রিসর্ট ব্যাংককের একটি কোম্পানী যা মূলত থাইল্যান্ড, ভারত ও নিউজিল্যান্ডে অবস্থিত বিলাসবহুল হোটেল এবং রেস্টুরেন্টের কোম্পানী। ২০০৩ সালে একটি রেস্টুরেন্ট নিয়ে প্রতিষ্ঠিত হযওয়ার পর, বর্তমানে এর প্রধান নির্বাহী কর্মকর্তা দীপক অহরীর নেতৃত্বে লেবুয়া তার ব্যবসা জার্মানী পর্যন্ত বিস্তৃত করেছে ।
বান্দ্রা টার্মিনাস
বান্দ্রা টার্মিনাস () এটি মুম্বই মহানগরীর প্রধান রেল টাের্মিনাসগুলির একটি। এটি মুম্বাই থকে দূরপাল্লা ট্রেন ছাড়বার ৫টি প্রধান টার্মিনাসগুলির অন্যতম একটি (অন্যান্য চারটি: মুম্বাই সেন্ট্রাল, ছত্রপতি শিবাজী টার্মিনাস, লোকমান্য তিলক টার্মিনাস,  দাদর টার্মিনাস)। পশ্চিম রেলের মুম্বাই সেন্ট্রাল স্টেশনের যাত্রী চাপ কমাতে ১৯৯০-এর দশকে বান্দ্রা টার্মিনাসের স্থাপনা করা হয়। এখান থেকে প্রধানত পশ্চিম রেল দ্বারা গুজরাত, রাজস্থান ও উত্তর ভারত যাওয়ার গাড়ি পাওয়া যায়।
মুম্বাইয়ের বৃহৎ ব্যবসা কেন্দ্র বান্দ্রা-কুর্লা সংকুল, ও ছত্রপতি শিবাজী আন্তর্জাতিক বিমানবন্দর ইত্যাদি স্থানে যাওয়ার জন্যে বান্দ্রা টার্মিনাস প্রধানতম স্টেশন।
বান্দ্রা টার্মিনাসের লাগোয়া মুম্বাই উপনগরীয় রেলের স্টেশন বান্দ্রা রেলওয়ে স্টেশনে দ্রুতগতি ও ধিরগতি সব ধরনের ট্রেন এখানে থামে। লোকাল পরিষেবা সাধারণত তিন মিনিট পরপর বোরিবালি ও চার্চগেটের জন্যে উপলব্ধ। তাছাড়া প্রতি ১৫ মিনিট অন্তর ছশিটা যাওয়ার গাড়িও পাওয়া যায়। তথাপি সকালে ও সন্ধ্যায় ব্যাপক যাত্রী ভিড় হয়।
বিএসটি পরিবহন পরিষেবা দ্বারা বান্দ্রা টারর্মিনাস ও বান্দ্রা পশ্চিম বাস স্টপ সংযুক্ত। বান্দ্রা রেলওয়ে স্টেশনে ভোররাত ৪:৩০ থেকে রাত ১ টা পর্যন্ত লোকাল পরিষেবা এবং সকাল ৫:৩০ থেকল রাত ১২টা পর্যন্ত বাস পরিষেবা পাওয়া যায়। তাছাড়া শহরের অন্তর্ভাগে যাওয়ার জন্যে অটো রিক্সাও উপলব্ধ।
মুম্বাইয়ের পশ্চিম দ্রুতগতি মহাসড়ক বান্দ্রা টার্মিনাসের পূর্বপাশ দিয়ে প্রসারিত। তার সাথে ২০১০ সালে সংযুক্ত হওয়া রাজীব গান্ধী সমুদ্রসেতুর কারণে ওরলি ও বান্দ্রা টার্মিনাসের মধ্যস্থ ব্যবধান প্রায় অর্ধেক হয়েগেছে।
হযরত হাজী নিজামুদ্দীন টার্মিনাস
হযরত নিজামুদ্দীন টার্মিনাস (NZM) দিল্লীর প্রধান ৫টি টার্মিনাসের একটি যেখান থেকে ট্রেন যাত্রা আরম্ভ করে। হযরত নিজামুদ্দীন রেলওয়ে স্টেশন ভারতের সমস্ত বড়ো শহরের সাথে সংযুক্ত।
হযরত নিজামুদ্দীন টার্মিনাস ভারতীয় রেলের, উত্তর রেল বিভাগ কর্তৃক পরিচলিত। স্টেশনটি দিল্লির দুই গুরুত্বপূর্ণ ধমনী, রিং রোড এবং মথুরা রোড, এবং সারায় কালে খান আন্তর্রাজ্যীয় বস টার্মিনাসের (ISBT) কাছে অবস্থিত।
হজরত নিজামুদ্দিন রেলস্টেশন ভারতের অনেকগুলি শহর যেমন কলকাতাবেঙ্গালুরু, হায়দ্রাবাদ, নাগপুর মুম্বাই ইত্যাদিতে যাওয়ার মূলবিন্দু।
নিচের কিছু গুরুত্বপূর্ণ ট্রেনগুলির নাম উল্লেখ করা হল:
ব্যোমকেশ বক্সী (২০১৫-এর চলচ্চিত্র)
ব্যোমকেশ বক্সী ২০১৫ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের চতুর্থ চলচ্চিত্র। চলচ্চিত্রটি শরদিন্দু বন্দ্যোপাধ্যায় রচিত "কহেন কবি কালিদাস" রচনার উপর নির্মিত হয়েছে। আগের তিনটি চলচ্চিত্রে আবীর চট্টোপাধ্যায় ব্যোমকেশ বক্সীর চরিত্রে অভিনয় করলেও, এবার যীশু সেনগুপ্ত সেই ভূমিকায় অবতীর্ণ হয়েছেন।ছবিটি চলচ্চিত্র বোদ্ধাদের কাছে মিশ্র প্রতিক্রিয়া পেলেও, সাধারণ দর্শকেরা এটাকে ভালভাবেই গ্রহণ করেছে।
২০১৬ সালে এর সিক্যুয়েল "ব্যোমকেশ ও চিড়িয়াখানা" মুক্তি পায়। এই চলচ্চিত্রেও যীশু সেনগুপ্ত ব্যোমকেশ বক্সীর চরিত্রে অভিনয় করেছেন।
আইস হকি
আইস হকি হল একটি অতি পরিচিত দলগত সংযোগ ক্রীড়া, যা বরফের উপর খেলা হয়। এ খেলায় একটি আইস রিঙ্কের মধ্যে দু'দল স্কেটার তাদের স্টিক দিয়ে আঘাত করে ভালক্যানাইজড রাবার পাককে (বল) তাদের প্রতিপক্ষের নেটে পাঠানোর চেষ্টা করে। আইস হকির প্রত্যেকটি দল ছয়জন খেলোয়াড় নিয়ে গঠিত হয়, একজন গোলটেন্ডার এবং অন্য পাঁচজন খেলোয়াড়, যারা বরফের উপর স্কেটিং করে (স্কেটের উপর ভর দিয়ে উপর নিচে দৌড়ানো) পাককে নিয়ন্ত্রণে নিয়ে প্রতিপক্ষ দলের বিরুদ্ধে গোল করে স্কোর করার চেষ্টা করে।
একটি দ্রুত বিন্যস্ত, শারীরিক ক্রীড়া হিসাবে আইস হকি উত্তর আমেরিকা (বিশেষ করে কানাডা ও যুক্তরাষ্ট্রের উত্তরাঞ্চলে) এবং উত্তর ও পশ্চিম ইউরোপে বেশ জনপ্রিয়। আইস হকি কানাডার জাতীয় খেলা, যেখানে এ খেলা অগাধ জনপ্রিয়তা অর্জন করেছে। উত্তর আমেরিকায় জাতীয় হকি লীগ (NHL) হল পুরুষদের সর্ববৃহৎ ও সবচেয়ে জনপ্রিয় প্রতিযোগিতা। কন্টিনেন্টাল হকি লীগ (KHL) হল রাশিয়ার সর্ববৃহৎ এবং পূর্ব ইউরোপের অন্যতম লীগ। আন্তর্জাতিক আইস হকি ফেডারেশন (IIHF) হল আইস হকি নিয়ন্ত্রণকারী সর্বোচ্চ প্রতিষ্ঠান। আন্তর্জাতিক আইস হকি ফেডারেশন আন্তর্জাতিক পর্যায়ে প্রতিযোগিতার আয়োজন ও বিশ্ব র্যাঙ্কিং নিয়ন্ত্রণ করে থাকে। বর্তমানে এ ফেডারেশনের সদস্য রাষ্ট্রের সংখ্যা ৭৪।
খন্দকার নুরুল আলম
খন্দকার নুরুল আলম (জন্ম: ১৭ আগস্ট, ১৯৩৯ - মৃত্যু: ২২ জানুয়ারি, ২০১৬) একজন স্বনামধন্য বাংলাদেশী সঙ্গীত পরিচালক ও সুরকার। তিনি কণ্ঠশিল্পী হিসেবে চলচ্চিত্রাঙ্গনে প্রবেশ করলেও জনপ্রিয়তা লাভ করেন সঙ্গীত পরিচালনায়। দীর্ঘ সঙ্গীত জীবনে পরিচালনা করেছেন ছয়শতাধিক গান। চলচ্চিত্রের গানে অবদানের জন্য তিনবার বাংলাদেশ সরকার প্রদত্ত জাতীয় চলচ্চিত্র পুরস্কার অর্জন করেন। এছাড়াও সঙ্গীতে অবদানের জন্য রাষ্ট্রীয় সর্বোচ্চ সম্মাননা একুশে পদক লাভ করেন।
খন্দকার নুরুল আলম ১৯৩৯ সালের ১৭ আগস্ট ভারতের আসামে জন্মগ্রহণ করেন। তার বাবা নেসারউদ্দিন খন্দকার ছিলেন একজন উচ্চপদস্থ সরকারি কর্মকর্তা ও মা ফাতেমা খাতুন। তার ছেলেবেলা কাটে আসামের গোয়ালপাড়ায়। ম্যাট্রিক পরীক্ষা দিয়ে ১৯৫৪ সালে ঢাকায় এসে ভর্তি হন জগন্নাথ কলেজে। এরপর অধ্যয়ন করেন ঢাকা বিশ্ববিদ্যালয়ে দর্শন বিভাগে। এখানে পড়াকালীন তার সুর ও সঙ্গীতে আগ্রহ জন্মে এবং তার সঙ্গীত প্রতিভার কথা ছড়িয়ে পড়ে।
খন্দকার নুরুল আলম তার কর্মজীবনের শুরু থেকে আছেন বাংলাদেশ বেতারের সাথে। ১৯৫৯ সালে বেতার আয়োজিত "নব মঞ্জুরী" নামক অনুষ্ঠান প্রযোজনা ও পরিচালনা করেন। এতে অংশগ্রহন করেন সাবিনা ইয়াসমিন, শাহনাজ রহমতুল্লাহর মত শিশুশিল্পীরা। পরের বছর ১৯৬০ সালে তিনি গ্রামোফোন কোম্পানি হিজ মাস্টার্স ভয়েসে যোগ দেন। সেখান থেকে তৎকালীন নামকরা কণ্ঠশিল্পীদের গান বের হয়। এছাড়াও তিনি বাংলাদেশ টেলিভিশনের সুচনালগ্ন থেকেই আছেন। তার পরিচালিত "সুরবিতান" অনুষ্ঠানটি ব্যাপক জনপ্রিয় ছিল।
নুরুল আলম চলচ্চিত্রাঙ্গনে আসেন "অগ্নিপরীক্ষা" চলচ্চিত্রে "জীবন নদীর জোয়ার ভাটা" গানে কণ্ঠশিল্পী হিসেবে। তার চলচ্চিত্রের সঙ্গীত পরিচালনা শুরু হয় উর্দু চলচ্চিত্র দিয়ে। তার প্রথম সুরকৃত চলচ্চিত্র "ইস ধরতি পার"। এছাড়া উর্দু "উজালা" চলচ্চিত্রের সুর ও সঙ্গীত পরিচালনা করেন। বাংলা চলচ্চিত্রে সুর ও সঙ্গীত পরিচালনা শুরু করেন ১৯৬৮ সালে "অন্তরঙ্গ" ও "যে আগুনে পুড়ি" দিয়ে। "যে আগুনে পুড়ি" চলচ্চিত্রের "চোখ যে মনের কথা বলে" গানটি সে সময়ে জনপ্রিয়তা লাভ করে।
চলচ্চিত্রের গান ছাড়াও নুরুল আলম আধুনিক গান, ফোক গান, দেশের গান, ও বিখ্যাত কিছু কবিতায় সুরারোপ করেছেন। এছাড়া তিনি জাতীয় ক্রীড়া সঙ্গীত, স্কাউট মার্চ সঙ্গীত, আনসার-ভিডিপি দলের সঙ্গীত, রোটারি ক্লাবের বাংলা ও ইংরেজি উভয় গানের সুর করেন। গীত রচনা এবং গানের স্বরলিপি ও স্টাফ নোটেশন করার কাজও করেছেন নুরুল আলম।
খন্দকার নুরুল আলম ১৯৭৬ সালে চট্টগ্রামের কিশোয়ার সুলতানার সাথে বিবাহবন্ধনে আবদ্ধ হন। তাদের দুই সন্তান। মেয়ে আমানি খন্দকার ও ছেলে আবীর খন্দকার।খন্দকার নুরুল আলম মৃত্যুর আগে বেশ কিছু দিন নিউমোনিয়া ও ইলেকট্রোলাইট ইমব্যালেন্স রোগে ভোগছিলেন। রাজধানী ঢাকার ধানমণ্ডির গণস্বাস্থ্য নগর হাসপাতালে তাকে চিকিৎসার জন্য ভর্তি করানো হয়। তিনি ২০১৬ সালের ২২ জানুয়ারি পরলোক গমন করেন। জানাজা শেষে তাকে মিরপুরস্থ বুদ্ধিজীবী কবরস্থানে দাফন করা হয়।
হর হর ব্যোমকেশ
হর হর ব্যোমকেশ ২০১৫ সালে মুক্তিপ্রাপ্ত একটি ভারতীয় বাংলা রহস্য-রোমাঞ্চ চলচ্চিত্র। চলচ্চিত্রটি পরিচালনা করেছেন অরিন্দম শীল। এবং প্রযোজনা করেছে যৌথভাবে শ্রী ভেঙ্কটেশ ফিল্মস ও সুরিন্দর ফিল্মস। ছবিটি বাঙালী সাহিত্যিক শরদিন্দু বন্দ্যোপাধ্যায় কর্তৃক সৃষ্ট গোয়েন্দা চরিত্র ব্যোমকেশ বক্সীর উপর নির্মিত হয়েছে। এখানে আবীর চট্টোপাধ্যায় অভিনয় করেছেন ব্যোমকেশ বক্সীর চরিত্রে, ঋত্বিক চক্রবর্তী করেছেন লেখক ও ব্যোমকেশের অন্তরঙ্গ বন্ধু অজিত বন্দ্যোপাধ্যায়ের চরিত্রে এবং সোহিনী সরকার অভিনয় করেছেন ব্যোমকেশের স্ত্রী সত্যবতীর চরিত্রে।. চলচ্চিত্রটি ২০১৫ সালের ১৮ ডিসেম্বর মুক্তি পায়।
ছায়াছবিটি শরদিন্দু বন্দ্যোপাধ্যায়ের "বহ্নি-পতঙ্গ"-এর উপর ভিত্তি করে নির্মিত হয়েছে। ২০১৬ সালের ১৬ ডিসেম্বর ছায়াছবিটির পরবর্তী কিস্তি "ব্যোমকেশ পর্ব" মুক্তি পায়।
ভাগবত চন্দ্রশেখর
ভাগবত সুব্রামানিয়া চন্দ্রশেখর (; জন্ম: ১৭ মে, ১৯৪৫) মহীশূরে জন্মগ্রহণকারী সাবেক প্রথিতযশা ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন। দলে তিনি মূলতঃ লেগ স্পিনারের ভূমিকায় অবতীর্ণ হয়েছিলেন চন্দ্র ডাকনামে পরিচিত ভাগবত চন্দ্রশেখর। বিশ্বের অন্যতম সেরা লেগ স্পিনার হিসেবে ১৯৬০ ও ৭০-এর দশকে ই.এ.এস. প্রসন্ন, বিষেন সিং বেদী ও শ্রীনিবাসন ভেঙ্কটরাঘবনকে নিয়ে ভারতীয় স্পিনার চতুষ্টয় একচ্ছত্র আধিপত্য বিস্তারে ব্যাপক ভূমিকা রাখেন।
খুব ছোট্ট অবস্থায় ৬ বছর বয়সে পোলিও রোগে আক্রান্ত হলে তাঁর ডানহাতে প্রভাব ফেলে। ১০ বছর বয়সে তাঁর হাত আরোগ্যলাভ করলে ক্রিকেটের প্রতি ঝুঁকে পড়েন। প্রাথমিক শিক্ষা নিজ শহর মহীশূরে সমাপণ করেন। বিখ্যাত অস্ট্রেলীয় লেগ স্পিনার রিচি বেনো’র খেলার ধরন শৈশবেই তাঁর নজর কাড়ে।
ষোল বছরের দীর্ঘ খেলোয়াড়ী জীবনে ৫৮ টেস্টে অংশ নিয়ে ২৯.৭৪ গড়ে ২৪২ টেস্ট উইকেট লাভে সক্ষমতা দেখিয়েছেন। ১৯৬৩ সালে লেগ স্পিন বোলার হিসেবে খেলার সিদ্ধান্ত নেন। তাঁর এ চিন্তাধারা সঠিক হিসেবে প্রমাণিত হয় ও খুব দ্রুত জাতীয় দলে খেলার জন্য নির্বাচিত হন।
১৯৬৪ সালে সফরকারী ইংল্যান্ডের বিপক্ষে বোম্বেতে অনুষ্ঠিত টেস্টে অংশগ্রহণের মাধ্যমে তাঁর টেস্ট অভিষেক ঘটে। ঐ টেস্টে তিনি চার উইকেট দখল করেছিলেন। ইংল্যান্ডে ভারতের প্রথম টেস্ট জয়ে ব্যাপক ভূমিকা রাখেন। ১৯৭১ সালে ওভালে অনুষ্ঠিত ঐ টেস্টে ৬/৩৮ পেয়েছিলেন। স্বাগতিক ইংল্যান্ডের তাঁর এ বোলিং পরিসংখ্যান ২০০২ সালে উইজডেন কর্তৃক শতাব্দীর সেরা ভারতীয় বোলিং নৈপুণ্যরূপে বিবেচিত হয়। এ প্রসঙ্গে উইজডেন মন্তব্য করে যে, তিনি যথোচিত নিখুঁতভাবে নিজেকে মেলে ধরেছিলেন। ওভালের নিষ্প্রভ পীচেও অতিরিক্ত পেস আনয়ণ করে অবিস্মরণীয় কীর্তি গড়েছেন তিনি।
১৯৭৬ সালে নিউজিল্যান্ডের বিপক্ষে অনুষ্ঠিত টেস্টে প্রসন্নকে নিয়ে ১৯ উইকেট নিয়ে দলের বিজয় নিশ্চিত করেন। এছাড়াও, ১৯৭৭-৭৮ মৌসুমে অস্ট্রেলিয়ায় ভারতের প্রথম টেস্ট জয়ে গুরুত্বপূর্ণ অবদান রাখেন। তবে ব্যাটহাতে ভীষণভাবে নাস্তানাবুদ হয়েছেন। তাঁর ব্যাটিং গড় মাত্র ৪.০৭। ১৯৭৭-৭৮ মৌসুমে অস্ট্রেলিয়া সফরে চারবার শূন্য রান প্রাপ্তিতে বিশেষ ধরনের স্মারকসূচক গ্যারি-নিকোলস ব্যাট উপহার হিসেবে পান। সমগ্র খেলোয়াড়ী জীবনে টেস্ট তিনি ২৩বার শূন্য রানের সন্ধান পান। এছাড়াও, টেস্টে উইকেটের (২৪২) তুলনায় অমর্যাদাকর কম রান (১৬৭) তুলেছেন। তাঁর সাথে কেবলমাত্র নিউজিল্যান্ডীয় ক্রিস মার্টিন এ রেকর্ডের অধিকারী।
১৯৬৪ সালে ইন্ডিয়ান ক্রিকেট কর্তৃক বর্ষসেরা ভারতীয় ক্রিকেটার মনোনীত হন। ১৯৭২ সালে উইজডেন কর্তৃপক্ষ তাঁকে অন্যতম বর্ষসেরা ক্রিকেটাররূপে ঘোষণা করে। একই বছরে পদ্মশ্রী ও অর্জুন পুরস্কার লাভ করেন তিনি।
স্বামী অ্যান্ড ফ্রেন্ডস্‌
স্বামী অ্যান্ড ফ্রেন্ডস্‌ হল ভারতীয় ঔপন্যাসিক আর. কে. নারায়ণ (১৯০৬ – ২০০১) রচিত একটি উপন্যাস ত্রয়ীর প্রথম উপন্যাস। আর. কে. নারায়ণ ইংরেজি ভাষায় সাহিত্য রচনা করতেন। এই উপন্যাসটিও ইংরেজি ভাষাতেই রচিত। "স্বামী অ্যান্ড ফ্রেন্ডস্‌" উপন্যাসটির পটভূমি ব্রিটিশ ভারতের মালগুডি নামে একটি কাল্পনিক শহর। উল্লেখ্য, এই উপন্যাস ত্রয়ীর অপর দুটি উপন্যাস হল "দ্য ব্যাচেলর অফ আর্টস্‌" ও "দি ইংলিশ টিচার"।
"মালগুডি স্কুলডেজ" বইটি "স্বামী অ্যান্ড ফ্রেন্ডস্‌" বইটির সংক্ষিপ্ত সংস্করণ। এই বইতে "মালগুডি ডেজ" ও "আন্ডার দ্য ব্যানিয়ান ট্রি অ্যান্ড আদার স্টোরিজ" বই দুটি থেকে দুটি অতিরিক্ত গল্প সংযোজিত হয়েছে। এই দুই গল্পেই উপন্যাসের কেন্দ্রীয় চরিত্র স্বামীকে দেখা যায়।
"স্বামী অ্যান্ড ফ্রেন্ডস্‌" হল রাসীপুরম কৃষ্ণস্বামী নারায়ণস্বামীর (আর. কে. নারায়ণ) প্রথম উপন্যাস। নারায়ণের অক্সফোর্ডে পাঠরত এক বন্ধু ও প্রতিবেশীর (‘কিট্টু’ পূর্ণ) মাধ্যমে এই উপন্যাসটি প্রকাশিত হয়েছিল। সেই বন্ধুটির মাধ্যমে গ্রাহাম গ্রিন নারায়ণের রচনার সঙ্গে পরিচিত হন এবং সেই রচনায় বিশেষ আগ্রহ প্রকাশ করেন। তিনিই এক নামী ইংরেজি প্রকাশকের কাছে (হ্যামিশ হ্যামিলটন) বইটি পাঠান। "স্বামী অ্যান্ড ফ্রেন্ডস্‌" নামটিও গ্রাহাম গ্রিনের পরামর্শেই রাখা হয়েছিল। নারায়ণ প্রথমে এই বইটির নামকরণ করতে চেয়েছিলেন "দ্য টেট"। কিন্তু গ্রিন তাঁকে বলেন, "স্বামী অ্যান্ড ফ্রেন্ডস্‌" নামটি রুডিয়ার্ড কিপলিংয়ের "স্টেকি অ্যান্ড কোম্পানি" বইটির নামের আদলে হওয়ার জন্য তা পাঠককে আকর্ষিত করবে।
গ্রিন উপন্যাসটি প্রকাশের সবরকম ব্যবস্থা করে দেন এবং বইটি প্রকাশিত না হওয়া পর্যন্ত সেই কাজে লেগে থাকেন। নারায়ণ উপন্যাসের ভিতরের প্রচ্ছদে গ্রিনের প্রতি তাঁর ঋণ স্বীকার করেন। তিনি গ্রিনকে লিখেছিলেন: “কিন্তু তোমার জন্য স্বামীর এখন টেমসের তলায় থাকা উচিত।”
১৯৮৬ সালে অভিনেতা-পরিচালক শঙ্কর নাগ "স্বামী অ্যান্ড ফ্রেন্ডস্‌" উপন্যাস অবলম্বনে "মালগুডি ডেজ" নামে একটি টেলিভিশন ধারাবাহিক নির্মাণ করেন। এই ধারাবাহিকে সংগীত পরিচালনা করেছিলেন কর্ণাটকী শাস্ত্রীয় সংগীত শিল্পী এল. বৈদ্যনাথন। বইটি অলংকরণ করেছিলেন নারায়ণের ভাই আর. কে. লক্ষ্মণ।
অলিম্পিকে জর্জিয়া
জর্জিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত জর্জিয়া সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
জর্জিয়ার ক্রীড়াবিদগণ সর্বমোট ১৮টি পদক জিতেছে, সবচেয়ে বেশি পদক জিতেছে জুডো ও কুস্তিতে।
জর্জিয় জাতীয় অলিম্পিক কমিটি ১৯৮৯ সালে গঠিত হয় এবং ১৯৯৩ সালে আইওসির স্বীকৃতি লাভ করে।
অলিম্পিকে আজারবাইজান
আজারবাইজান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৬ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৬ সালের পূর্বে ১৯৫২ - ১৯৮৮ সাল পর্যন্ত আজারবাইজান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
আজারবাইজানের ক্রীড়াবিদগণ গ্রীষ্মকালীন অলিম্পিক গেমসে সর্বমোট ২৬ টি পদক জিতেছে, 
সবচেয়ে বেশি পদক জিতেছে কুস্তি, শ্যুটিং, মুষ্টিযুদ্ধ, জুডো ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।
ন্যাশনাল অলিম্পিক কমিটি অব আজারবাইজান ১৯৯২ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।
অরিজিৎ সিং-এর গাওয়া গানসমূহের তালিকা
অরিজৎ সিং ২০০৯ সালে বলিউডে আত্মপ্রকাশ করেন ""মার্ডার ২"" চলচ্চিত্রের "ফির মোহাব্বাত" গানের মাধ্যমে যেটি ২০১১ সালে প্রেক্ষাগৃহে মুক্তি পায়। পরের বছর তিনি প্রীতমের চারটি ছবির গানে কাজ করেন। তিনি ""এজেন্ট বিনোদ"" ছবির '"'রাবতা"" গানটির চারটি সংস্করণে তাঁর কণ্ঠ দেন। তাছাড়াও তিনি চিরন্তন ভট্টের ছবি ""১৯২০: এভিল রিটার্নসে"" এবং বিশাল- শেখরের ছবি "সাংহাই" এর "দুয়া" গানটিতে কাজ করেন; যার জন্যে তাঁকে মির্চি সঙ্গীত পুরস্কার আসন্ন পুরুষ নেপথ্য গায়ক পুরস্কারের জন্যে মনোনীত করা হয় এবং একই বিষয়ে "ফির লে আয়া দিল" গানটি মনোনীত হয়।
তিনি ২০১৩ সালে "আশিকী ২" ছবির "তুম হি হো" গানটি গেয়ে ব্যাপক খ্যাতি অর্জন করেন এবং তার কর্মজীবনের প্রথম ফিল্মফেয়ার পুরস্কারের জন্যে মনোনীত হন ও তা অর্জন করেন। তিনি "আশিকী ২"-এর গানগুলিতে জিৎ গাঙ্গুলীর সাথে কাজ করেন। তারপর তিনি প্রীতমের সাথে "ইয়ে জাওয়ানী হ্যায় দিওয়ানী"তে কাজ করেন। এরপর তিনি শহিদ কাপুরের ছবির "মে রঙ্গ সরবতোঁ কা" ও "ধোকা ধাড়ি" গানেও কাজ করেন। তাছাড়া তিনি শাহরুখ খান অভিনীত ছবি চেন্নাই এক্সপ্রেসের "কাশ্মীর ম্যাই তু কন্যাকুমারী গানেও কণ্ঠদেন। এছাড়া তিনি কিছু ক্লাসিকাল গানও গেয়েছেন।
২০১৪ সালে তিনি প্রথমবার সাজিদ-ওয়াজিদের সাথে কাজ করেন "ম্যায়ঁ তেরা হিরো" এবং "রাত ভার" গানদু'টিতে তিনি তিনটি রিমিক্স গানও করেন যথা: অমিত ত্রিবেদীর "হাংগামা হো গ্যায়া", শারিব–তোশি'র "মেই ত্যানু সাম্ঝাওয়াঁ কী" এবং অর্কো প্রাভো মুখার্জীর "আজ ফির তুম পে পেয়ার আয়া হে"। তিনি প্রথমবার বিশাল ভরদ্বাজের সহযোগে টোনি কক্কর, পলাশ মুচাল, এ. আর. রহমান ও সচীন জিগরের সাথে কাজ করেন। সে বছরই তিনি "হামদার্দ", "মানওয়া লাগে", "শুনলে জারা", "সাজদে", জিদ ছবির দুটি গান এবং "হলিডে" ছবির তিনটি গানে কাজ করেন। জিৎ গাঙ্গুলীর সঙ্গীত দেওয়া গান মুস্কুরানে কি ওয়াজা তুম হো" এবং বাংলা গান "কী কোরে তোকে বলবো'র সুরে "শুনোনা সাঙ্গেমারমার", এবং সুফি গান "মন মস্তমগন" জন্যে তিনি চলচ্চিত্র পুরস্কারারের জন্যে মনোনীত হন।
অলিম্পিকে আর্মেনিয়া
আর্মেনিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত আর্মেনিয়া সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
আর্মেনীয় ক্রীড়াবিদগণ গ্রীষ্মকালীন অলিম্পিক গেমসে সর্বমোট ১৩ টি পদক জিতেছে, সবচেয়ে বেশি পদক জিতেছে কুস্তি, মুষ্টিযুদ্ধ, ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।
ন্যাশনাল অলিম্পিক কমিটি অব আর্মেনিয়া ১৯৯০ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।
অলিম্পিকে বেলারুশ
বেলারুশ প্রথম ফিনল্যান্ডের হেলসিংকিয়ে অনুষ্ঠিত ১৯৫২ গ্রীষ্মকালীন গেমসে সোভিয়েত ইউনিয়নের অংশ হিসাবে অংশগ্রহণ করেছিল। ১৯৯১ সালে সোভিয়েত ইউনিয়ন ভেঙে গেলে, প্রাক্তন আরও ছয়টি প্রজাতন্ত্র মিলে ১৯৯২ শীতকালীন অলিম্পিকে সমন্বিত দলের হয়ে অংশগ্রহণ করে। অপরদিকে বার্সেলোনায় ১৯৯২ গ্রীষ্মকালীন অলিম্পিকে ১১টি দেশের সমন্বয়ে গঠিত সমন্বিত দলের মাধ্যমে অংশগ্রহণ করেছিল। বেলারুশ স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে লিলেহামার শীতকালীন অলিম্পিকে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
ব্রায়ান বুথ
ব্রায়ান চার্লস বুথ, এমবিই (; জন্ম: ১৯ অক্টোবর, ১৯৩৩) নিউ সাউথ ওয়েলসের বাথহার্স্টে জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। ১৯৬১ থেকে ১৯৬৬ মেয়াদে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ মাঝারিসারির ব্যাটসম্যানের ভূমিকা পালন করতেন। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী ছিলেন ব্রায়ান বুথ। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন।
১৯৫২ সালে সিডনিতে চলে যান ও শিক্ষকতা পেশায় অংশগ্রহণের লক্ষ্যে সিডনি টিচার্স কলেজে প্রশিক্ষণকালীন গ্রেড ক্রিকেট প্রতিযোগিতায় অংশ নেন। প্রথম-শ্রেণীর ক্রিকেটে নিউ সাউথ ওয়েলসের পক্ষে অভিষেক ঘটে তাঁর। নিজস্ব দ্বিতীয় খেলায় ১৯৫৪-৫৫ মৌসুমে লেন হাটনের নেতৃত্বাধীন সফরকারী ইংল্যান্ড একাদশের বিপক্ষে স্মরণীয় নৈপুণ্য প্রদর্শন করেন।
সমগ্র খেলোয়াড়ী জীবনে ২৯ টেস্ট ও ৯৩টি প্রথম-শ্রেণীর খেলায় অংশ নিয়েছেন। মাঝারিসারির ব্যাটসম্যান হিসেবে সচরাচর ৪ অথবা ৫ নম্বরে ব্যাটিংয়ে নামতেন তিনি। এছাড়াও মাঝে-মধ্যে ডানহাতে মিডিয়াম পেস কিংবা অফ স্পিন বোলিং করতেন ব্রায়ান বুথ। মাঠে চমৎকার ক্রীড়াসুলভ মনোভাবের পরিচয় দিতেন।
১৯৬১ সালে ইংল্যান্ড সফরে অস্ট্রেলিয়া দলের সদস্য মনোনীত হন। সিরিজের শেষ দুই টেস্টে অংশ নেন। দেশে ফিরে ১৯৬২-৬৩ মৌসুমে সফরকারী ইংল্যান্ডের বিপক্ষে দুইটি সেঞ্চুরি করেন ও দলের নিয়মিত সদস্যরূপে অন্তর্ভূক্ত হন। পরবর্তী গ্রীষ্মে দক্ষিণ আফ্রিকার বিপক্ষে আরও দু'টি সেঞ্চুরি করেন। ফলশ্রুতিতে তিনি অস্ট্রেলিয়ার বর্ষসেরা ক্রিকেটারের মর্যাদা পান। রিচি বেনো ক্রিকেট থেকে অবসর নিলে সিম্পসন অধিনায়ক ও তিনি সহঃ অধিনায়কের দায়িত্ব পান। ১৯৬৪ সালে অস্ট্রেলিয়া সফলভাবে ইংল্যান্ড সফর শেষ করে ও অ্যাশেজ করায়ত্ব করে।
১৯৬৫-৬৬ মৌসুমে ইংল্যান্ডের বিপক্ষে সর্বশেষ টেস্ট সিরিজে অংশ নেন। নিয়মিত অধিনায়ক বব সিম্পসনের গুটিবসন্তে আক্রান্ত হওয়া ও পরবর্তীকালে কব্জি ভেঙ্গে যাওয়ার কারণে ১৯৬৫-৬৬ মৌসুমের অ্যাশেজ সিরিজে প্রথম ও তৃতীয় টেস্টে দলের অধিনায়কেরও দায়িত্ব পালন করেছেন তিনি। প্রথম টেস্টটি ড্র হলেও তৃতীয় টেস্টে গত দশ বছরের মধ্যে প্রথমবারের মতো ইনিংসের ব্যবধানে পরাজিত হয়েছিল।
দূর্বল ক্রীড়াশৈলী প্রদর্শনের কারণে অস্ট্রেলিয়ার দল নির্বাচকমণ্ডলী অস্ট্রেলিয়া দলের ব্যাপক রদ-বদল ঘটায় ও তাঁর খেলোয়াড়ী জীবনের সমাপ্তি ঘটে। ক্রিকেট থেকে অবসর নেযার পর তিনি নিজের শিক্ষকতা পেশায় ফিরে যান।
১৯৬৩-৬৪ মৌসুমে খেলোয়াড়ী জীবনের স্বর্ণালী সময়ে অবস্থানকালে বর্ষসেরা অস্ট্রেলীয় ক্রিকেটার হিসেবে মনোনীত হন। ২০১৪ সালে জিওফ লসন ও মার্গারেট পেডেনের সাথে তাঁকেও নিউ সাউথ ওয়েলস হল অব ফেমে অন্তর্ভূক্ত করা হয়।
সৌরপুরাণ
সৌরপুরাণ (, ) হল একটি হিন্দু ধর্মগ্রন্থ। এটি একটি শৈব উপপুরাণ। এই পুরাণের মুদ্রিত সংস্করণে ৬৯টি অধ্যায় রয়েছে। পুরাণের পরিশিষ্ট অধ্যায়ে এটিকে "ব্রহ্মপুরাণ" গ্রন্থের অংশ বলে উল্লেখ করা হয়েছে। মনে করা হয়, আগে এই পুরাণের সম্পূর্ণ ভিন্ন একটি পাঠ প্রচলিত ছিল।
"সৌরপুরাণ" গ্রন্থের বর্তমান পাঠে সূর্যের মাধ্যমে শিব ও তাঁর শক্তি পার্বতীর মাহাত্ম্য বর্ণিত হয়েছে। এই গ্রন্থে বারাণসীর মাহাত্ম্যও বর্ণিত হয়েছে। এছাড়া এতে বিভিন্ন তীর্থস্থান ও শিবলিঙ্গের বর্ণনাও পাওয়া যায়। ৩১শ অধ্যায়ে উর্বশী ও পুরুরবার প্রেমকাহিনির একটি পাঠও পাওয়া যায়। এই পুরাণে দেবীপূজা, দান ও ব্রতের মাহাত্ম্য ও পুরাণ সাহিত্যের সংক্ষিপ্য বিবরণও আলোচিত হয়েছে। ৩৮শ থেকে ৪০শ অধ্যায়ে একটি ভবিষ্যদ্‌বাণীর আকারে মধ্যযুগীয় দার্শনিক মধ্ব ও তাঁর রচনার সমালোচনা করা হয়েছে।
১৮৮৯ সালে "সৌরপুরাণ" গ্রন্থের একটি সংস্করণ পুণে থেকে আনন্দশর্মা (আনন্দশর্মা সংস্কৃত ধারাবাহিক ১৮) মুদ্রিত হয়। ১৯০৮ সালে কলকাতার বঙ্গবাসী প্রেস থেকে বাংলা অনুবাদ সহ এই পুরাণের একটি সংস্করণ প্রকাশিত হয়। দুটি সংস্করণই ছিল কার্যত একরূপ।
৪২০ (গাঁজা সংস্কৃতি)
৪২০, ৪:২০, বা ৪/২০ (উচ্চারিত ফোর-টুয়েন্টি) হল একটি কোড-পদ যা দ্বারা গাঁজার বার্ষিক ব্যবহার ও প্রসারণ বুঝিয়ে থাকে, গাঁজা সংস্কৃতির সঙ্গে নিজেকে সনাক্ত করার একটি উপায় হিসেবে। ৪২০ সংখ্যার উপর ভিত্তি করে এই দিবসে বিকাল ৪:২০ সময়ে গাঁজা ধূমপান অন্তর্ভুক্ত, পাশাপাশি এপ্রিল ২০ তারিখের নানান উদ্যাপন (ইউ.এস. গঠনে ৪/২০)।
অলিম্পিকে এস্তোনিয়া
এস্তোনিয়া ১৯১৮ সালে রাশিয়া থেকে স্বাধীনতার ঘোষণা দেওয়ার পর, প্রথম ১৯২০ গ্রীষ্মকালীন অলিম্পিকে অংশগ্রহণ করে, যদিও জাতীয় অলিম্পিক কমিটি ১৯২৩ সালে গঠিত হয়েছে। প্রথম শীতকালীন অলিম্পিক গেমস ১৯২৪ শীতকালীন অলিম্পিকে এস্তোনিয়া অংশ নিয়েছিল। ১৯৪০ সালে সোভিয়েত ইউনিয়ন এস্তোনিয়া আক্রমণ ও দখলের পূর্ব পর্যন্ত এস্তোনীয় ক্রীড়াবিদগণ সকল অলিম্পিকে অংশগ্রহণ করেছিল। ১৯৮০ গ্রীষ্মকালীন অলিম্পিকের সেইলিং ইভেন্ট এস্তোনিয়ার রাজধানী তিল্লিনে অনুষ্ঠিত হয়। ১৯৯১ সালে সোভিয়েত ইউনিয়ন ভেঙে যাওয়ার পর এস্তোনিয়া সকল অলিম্পিক গেমসে অংশগ্রহণ করে।
স্বদেশরঞ্জন মুখোপাধ্যায়
স্বদেশরঞ্জন মুখোপাধ্যায় (জন্ম : ১৯২৪ - মৃত্যু ২০০৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। ১৯৪২ সালের আগস্ট আন্দোলনে তিনি সরাসরি যোগদান করেন। পুলিসের গুলি তাঁর পায়ে লাগে। ঢাকা কেন্দ্রীয় কারাগারে তিনি ছয় মাস বন্দি ছিলেন।
স্বদেশরঞ্জন মুখোপাধ্যায় ১৯২৪ সালে ঠাকুরগাঁওয়ের শিবগঞ্জে মাতুলালয়ে জন্মগ্রহণ করেন। তাঁর বাবার নাম হীরালাল মুখোপাধ্যায় এবং মায়ের নাম মহামায়া মুখোপাধ্যায়।
শিবগঞ্জে প্রাথমিক পাঠ শেষ হলে তাঁকে কলকাতার এক স্কুলে ভর্তি করে দেয়া হয়। এখানেই বিপ্লবীদের সাথে তাঁর মেলামেশা বাড়ে। পিস্তল সঙ্গে থাকায় স্কুল থেকে বহিষ্কৃত হয়েছিলেন। ফলে আবার তাঁকে শিবগঞ্জের স্কুলে ভর্তি করে দেয়া হয়। এখানেও বিপ্লবীদের সঙ্গে তিনি যোগাযোগ রক্ষা করতেন।
১৯৫৯ সালে বেলা চৌধুরীর সঙ্গে তাঁর বিয়ে হয়। ১৯৬০ সালে ভারতীয় সেনাবাহিনীর কাজে তিনি যোগদান করেন। ১৯৭২ সালে ভারত সরকার তাঁকে তাম্রপত্র দিয়ে স্বাধীনতা সংগ্রামীর সম্মানে ভূষিত করে। ২০০৩ সালে ৭৯ বছর বয়সে তিনি শেষ নিঃশ্বাস ত্যাগ করেন।
অলিম্পিকে কাজাখস্তান
কাজাখস্তান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত কাজাখস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
কাজাখস্তানের ক্রীড়াবিদগণ গ্রীষ্মকালীন গেমসে সর্বমোট ৫২টি পদক এবং শীতকালীন গেমসে ৭ টি পদক জিতেছে, সবচেয়ে বেশি পদক জিতেছে মুষ্টিযুদ্ধ ও কুস্তিতে।
কাজাখস্তান প্রজাতন্ত্রের জাতীয় অলিম্পিক কমিটি ১৯৯০ সালে গঠিত হয় এবং ১৯৯৩ সালে আইওসির স্বীকৃতি লাভ করে।
চাটমোহর রাজা চন্দ্রনাথ ও বাবু শম্ভুনাথ মডেল পাইলট উচ্চ বিদ্যালয়
চাটমোহর রাজা চন্দ্রনাথ ও বাবু শম্ভুনাথ মডেল পাইলট উচ্চ বিদ্যালয় পাবনা জেলার চাটমোহর উপজেলায় অবস্থিত ১৮৬১ সালের বিদ্যালয়।
শিক্ষা প্রতিষ্ঠানটি শুধুমাত্র পাবনা জেলার প্রাচীন প্রতিষ্ঠান নয়, বরং বাংলাদেশের অন্যতম প্রাচীন শিক্ষা প্রতিষ্ঠান। বর্তমানে ষষ্ঠ শ্রেণী হতে দশম শ্রেণী পর্যন্ত শিক্ষা কার্যক্রম চালু রয়েছে।
বিদ্যালয়টি ১৮৬১সালে প্রতিষ্ঠিত হয়েছে। ২০১১ সালে বিদ্যালয়টির ১৫০ তম বর্ষপূর্তি উৎসব পালন করা হয়। ২০১৩ সালে ১৫২তম বর্ষপূর্তি উৎসব পালন করা হয়। ২০১৬ সালে ১৫৫ তম বর্ষপূর্তি পালন করা হয়। প্রতিষ্ঠানটি পাবনা জেলার ঐতিহ্য। বাংলাদেশের ভাষা আন্দোলন ও মহান মুক্তিযুদ্ধের সাথে জড়িত।
আফগানিস্তানের জেলা
আফগানিস্তান মোট ৩৪টি প্রদেশে বিভক্ত যা দেশের প্রাথমিক-সর্বোচ্চ প্রশাসনিক স্তত। প্রদেশগুলি আবার দেশের প্রশাসনে দ্বিতীয় স্তর জেলায় বিভক্ত। নিচের তালিকায় প্রদেশ অণুসারে জেলাগুলির নাম দেওয়া হলো।
| || বাগলান যাদিদ
| || চারপোলাক
| || পারিয়ান
| || বীয়ারক
| || খুম আব
| || তেরেজাই জেলা
| || সাঙ্গ-এ-তাখত| || দৌলাত আবাদ| || খঁ ক্রিজ
| || দিয়ে সাব্জ
গ্রীষ্মকালীন অলিম্পিকে কুস্তি
কুস্তি বা মল্লযুদ্ধ ৭০৮ খৃঃ পূঃ প্রাচীন অলিম্পিক গেমসের সময় থেকে প্রচলিত; যা আজকের গ্রীষ্মকালীন অলিম্পিক গেমসেও অনুষ্ঠিত হয়। ১৮৯৬ সালে অ্যাথেন্সে আধুনিক অলিম্পিক গেমসের সূত্রপাত হবার পর থেকে কুস্তি (অর্থাৎ, গ্রেকো-রোমান কুস্তির ধরণ) অলিম্পিকের অন্যতম অংশ ছিল; ব্যতিক্রম, একমাত্র ১৯০০ গ্রীষ্মকালীন অলিম্পিক যেখানে কুস্তি আয়োজিত হয়নি। ফ্রিস্টাইল কুস্তি এবং ওজন-ভিত্তিক বিভাগীয় লড়াই ১৯০৪ অলিম্পিক থেকে শুরু হয়। মহিলাদের প্রতিযোগিতা শুরু হয় ২০০৪ অলিম্পিক থেকে। ২০১৩ ফেব্রুয়ারীতে আইওসির কার্যকরী সমিতির ভোটে সিদ্ধান্ত হয় ২০২০ গ্রীষ্মকালীন অলিম্পিক থেকে কুস্তি বাদ দেওয়া হবে। তবে, ৮ই সেপ্টেম্বর ২০১৩, আইওসির সাধারণ অধিবেশনের ভোটাভুটিতে বেসবল, সফ্টবল ও স্কোয়াশকে হারিয়ে, অলিম্পিকে তিন হাজার বছরের ইতিহাস সম্বলিত, কুস্তির ২০২০ অলিম্পিক থেকে অপসারণ রোধ হয়।
বেশ কিছুদিন ধরেই আন্তর্জাতিক অলিম্পিক কমিটি (IOC) ভাবছিল কি করে অলিম্পিকের খরচ, আয়তন ও জটিলতা কমানো যায়। আইওসি অলিম্পিক ক্রীড়াগুলিকে "মুখ্য ক্রীড়া" ও "সাধারণ ক্রীড়া"য় ভাগ করে। মুখ্য ক্রীড়াগুলি ভবিষ্যতের সব অলিম্পিকে নিশ্চিতভাবে থাকলেও, সাধারণ ক্রীড়াগুলির ক্ষেত্রে সেই নিশ্চয়তা থাকবে না। তাদের এক-একটি অলিম্পিকের আসর ধরে যোগ্যতা যাচাই হবে। ২৬টি মুখ্য ক্রীড়ার অন্যতম ছিল কুস্তি। কিন্তু, ২০১২ লন্ডন অলিম্পিকের পর আইওসির কার্যকরী সমিতি, প্রতিটি মুখ্য ক্রীড়ার লন্ডন অলিম্পিকে সাফল্য ও বিশ্ব জুড়ে তৃণমূল স্তরে তাদের জনপ্রিয়তার মাপকাঠিতে মূল্যায়ণ করে। এই মূল্যায়ণের উদ্দেশ্য ছিল, ২০২০ অলিম্পিক থেকে মুখ্য ক্রীড়ার সংখ্যা ২৫টিতে কমিয়ে এনে সেই স্থানে একটি সাধারণ ক্রীড়ার সংযোজন। ২০১৩ সালের ১২ই ফেব্রুয়ারী, আইওসির কার্যকরী সমিতির সিদ্ধান্তে কুস্তি অলিম্পিক মুখ্য ক্রীড়ার মর্যাদা হারায়।
সেই দিনই কুস্তির আন্তর্জাতিক ফেডারেশন (তদানিন্তন FILA আজকের সংযুক্ত বিশ্ব কুস্তি) বিবৃতি দেয়:
আইওসি কার্যকরী সমিতির ২০২০ অলিম্পিকে কুস্তিকে ২৫টি মুখ্য ক্রীড়ার মধ্যে না ধরার সুপারিশে FILA যারপরনাই বিস্মিত। প্রাচীন ও আধুনিক অলিম্পিকের অন্যতম প্রতিষ্ঠাতা ক্রীড়া কুস্তির এই স্খলনের বিরুদ্ধে FILA আইওসি কার্যকরী সমিতি ও আইওসির সকল সদস্যকে বোঝানোর সর্বতো চেষ্টা করবে।
১৫ই ফেব্রুয়ারী, FILA জরুরি বৈঠক ডাকে। সেখানে সভাপতি রাফায়েল মার্টিনেত্তি আস্থা ভোট চান। কিন্তু যখন তিনি দেখেন মাত্র ৫০% সদস্য তাঁর পক্ষে ভোট দিয়েছে; তখন তিনি FILA সভাপতির পদ থেকে পদত্যাগ করেন। যদিও এই সিদ্ধান্তের পরে বিশ্ব ক্রীড়ায় অংশ নিতে কোনো বাধা ছিল না; তবু আমেরিকান মল্লবীরেরা ভবিষ্যতের অলিম্পিকে অংশ নিতে না পারার সম্ভাবনায় প্রবল হতাশা প্রকাশ করেন।
কুস্তি, আরও সাতটি সাধারণ ক্রীড়া, যথা, - বেসবল/সফ্টবল, স্কোয়াশ, কারাতে, স্পোর্ট ক্লাইম্বিং, ওয়েকবোর্ডিং, উশু এবং রোলার ক্রীড়ার সাথে ২০২০ অলিম্পিকের জন্য প্রতিযোগিতায় নামতে বাধ্য হয়। ৮ই সেপ্টেম্বর ২০১৩, আইওসি ঘোষণা করে ২০২০ অলিম্পিকে, বাকি প্রতিদ্বন্দ্বীদের হারিয়ে, কুস্তি সাধারণ ক্রীড়া হিসাবে অনুষ্ঠিত হবে। মে মাসে সংক্ষিপ্ত তালিকায় জায়গা পাওয়া থেকে শেষ পর্যন্ত ২০২০ অলিম্পিকে অন্তর্ভুক্তির এই সাফল্যের জন্য নতুন FILA সভাপতি নেনাদ লালোভিচকে কৃতিত্ব দেওয়া হয়। লালোভিচ বলেন, "যে কাজটা কয়েক বছরে করার, সেটা আমরা কয়েক মাসে করতে পেরেছি। এটা আমাদের বাঁচার লড়াই ছিল...আমরা সম্ভাব্য সব কিছু করেছি, আমরা খেলাটিতে পরিবর্তন আনতে পেরেছি, যা এই ফেডারেশনের সাফল্য। আর আমরা আগামীকালও কাজ করব।"
বি. দ্র. -
সূত্র: কুস্তিতে ফ্রিস্টাইল অলিম্পিক পদকের তালিকা
অলিম্পিকে কিরগিজস্তান
কিরগিজস্তান প্রথম অলিম্পিক গেমসে অংশগ্রহণ করে ১৯৯৪ সালে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত কিরগিজস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
কিরগিজস্তানের ক্রীড়াবিদগণ গ্রীষ্মকালীন গেমসে সর্বমোট ৩ টি পদক জিতেছে। তবে শীতকালীন গেমসে কোন পদক জিততে পারেনি।
সুধাংশু পাণ্ডে
সুধাংশু পাণ্ডে হলেন একজন মডেল এবং বলিউড অভিনেতা। ফ্যাশন মডেলিং কর্মজীবন শুরুর পর, তিনি ২০০০ সালে বলিউডে খিলাড়ি ৪২০ ছবি দিয়ে অভিনয় জীবন শুরু করেন।
শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা
শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা রাজশাহী মহানগরবাসীর অন্যতম বিনোদন কেন্দ্র। এটি রাজশাহী শহরের অন্যতম বিনোদন কেন্দ্র এবং শিশুপার্ক হিসেবেও ব্যবহৃত হয়।
ব্রিটিশ আমলে ইংরেজরা আমাদের দেশে ঘোড়দৌড় বা রেস খেলার প্রচলন করে। খেলা দেখা ও বাজি ধরায় প্রচন্ড উত্তেজানা সৃষ্টি হত। শহরাঞ্চলেই ঘোড়দৌড় মাঠ বা রেসকোর্স ছিল। রেসের নেশায় দূর-দূরান্ত থেকে মানুষ ছুটে আসতেন। অনেকে এ খেলায় সর্বস্বান্ত হয়েছে। কার্যত আয়োজকরাই লাভবান হয়েছে। রাজশাহী শহরের রেসকোর্স ছিল পদ্মার পাড়ে। এখন এই রেসকোর্স ময়দান রাজশাহী কেন্দ্রীয় উদ্যান ও চিড়িয়াখানা।
রেস ও টমটম বন্ধ হওয়ার পর রাজশাহীর রেসকোর্স ময়দান দীর্ঘদিন পরিত্যক্ত ছিল। শহরবাসীর বিনোদনের আদর্শ প্রতিষ্ঠান হিসাবে গড়ে তোলার জন্য তৎকালীন মন্ত্রী শহীদ এ.এইচ.এম কামারুজ্জামান ও জেলা প্রশাসক আব্দুর রউফ এখানে উদ্যান নির্মাণে গুরুত্বপূর্ণ অবদান রাখেন। ১৯৭২ সালে এর কার্যক্রম শুরু হয়। প্রায় ৩৩ একর ভূমিতে নির্মিত উদ্যানটিকে জেলা পরিষদের নিকট থেকে ১৯৯৬ সালের ২৬ নভেম্বর রাজশাহী সিটি কর্পোরেশন গ্রহণ করে। তৎকালীন স্থানীয় সরকার, পল্লী উন্নয়ন ও সমবায় মন্ত্রী জিল্লুর রহমান মেয়র মো মিজানুর রহমান মিনুর নিকট আনুষ্ঠানিকভাবে হস্তান্তর করেন।
মূল্যবান গাছের চারা রোপণ, ফুল গাছের কোয়ারি ও কুঞ্জ তৈরি, লেক ও পুকুর খনন, কৃত্রিম পাহাড় তৈরি অর্থাৎ সামগ্রিক কাজ শুরু হয় ১৯৭৪-৭৫ ও ১৯৭৫-৭৬ সালে। তৎকালীন জেলা প্রশাসক শফিউর রহমান ও নজরুল ইসলামের সময়ে কিছু দুষ্প্রাপ্য বৃক্ষরোপণ ও উন্নয়নের প্রচেষ্টা চালানো হয়। তখন বাগানে ২টি বানর ছিল। ১৯৭৫ সালের শেষ ভাগে আব্দুর রহিম খানের প্রচেষ্টায় পটুয়াখালির জেলা প্রশাসক আব্দুস সাত্তারের নিকট থেকে ১ জোড়া হরিণ এনে রাখা হয়েছিল। তবে তখন চিড়িয়াখানা স্থাপনের চিন্তা-ভাবনা ছিল না। হরিণ দুটির বংশ বিস্তার হয়ে ১৮টিতে দাঁড়ালে রক্ষণা-বেক্ষণের অসুবিধার সৃষ্টি হয়। যার কারণে ১২টি হরিণ ঢাকা চিড়িয়াখানায় দান করা হয়। সে সময় সুষ্ঠু পরিচর্যার অভাবে বাগানের মূল্যবান বৃক্ষের যথেষ্ট ক্ষতি হয়েছিল।
১৯৮৩ সালে রাজশাহীর জেলা প্রশাসক আবদুস সালাম একটি বড় ড্রামে এক জোড়া ঘড়িয়ালের বাচ্চা ছেড়ে দিয়ে চিড়িয়াখানার পত্তন করেন। ১৯৮৫ সালে জেলা প্রশাসক ও পরে বিভাগীয় কমিশনার ছৈয়দুর রহমান ও জেলা পরিষদের প্রকৌশলী আবদুর রহিম এর প্রচেষ্টায় একটি পূর্ণাঙ্গ চিড়িয়াখানায় উন্নীত হয়। ১৯৮৬ সালের জুন পর্যন্ত কেন্দ্রীয় উদ্যান ও চিড়িয়াখানা উন্নয়নে ব্যয় হয় ৩৪ লক্ষ ৮১ হাজার ৪৯২ টাকা। ১৯৮৬ সালের ৩ জুন বিএডিসির তৎকালীন চেয়ারম্যান কর্ণেল (অব.) আনসার আলী উদ্যান ও চিড়িয়াখানা পরিদর্শন করে ১টি গভীর নলকূপ স্থাপনের ব্যবস্থা করেন। এর আগে এখানে পানি সরবরাহের ব্যবস্থা ছিলনা। ফলে উদ্যান, পশু-পাখি ও মাছ সংরক্ষণ বিঘ্নিত হতো। উন্নয়ন ও সুষ্ঠু রক্ষণা-বেক্ষণের জন্য রাজশাহী সিটি কপোরেশন জেলা পরিষদের কাছ থেকে প্রকল্পটি কিনে নিয়েছে। ১৯৯৬ সালের ২৬ নভেম্বর স্থানীয় সরকার, পল্লী উন্নয়ন ও সমবায়মন্ত্রী জিল্লুর রহমান আনুষ্ঠানিকভাবে সিটি মেয়র মিজানুর রহমান মিনুর কাছে প্রকল্পটি হস্তান্তর করেন।
রাজশাহী সাহেব বাজার জিরো পয়েন্ট থেকে পশ্চিম দিকে আনুমানিক ৩ কি.মি. দূরত্বে রাজপাড়া এলাকায় পর্যটন মোটেলের পশ্চিমে এবং রাজশাহী বিভাগিয় কমিশনারের কার্যালয় ও রাজশাহী পুলিশ লাইন এর পূর্ব দিকে অবস্থিত। প্রধান রাস্তার উত্তর পার্শ্বের রাস্তা থেকে পার্কটি দেখা যায়। জিরো পয়েন্ট থেকে রিক্সা বা অটোতে যাওয়া যায়।
বাংলাদেশের চিড়িয়াখানার তালিকা
এটি বাংলাদেশের চিড়িয়াখানার একটি তালিকা।
চিড়িয়াখানা হল প্রাথমিকভাবে শুষ্ক সুবিধা প্রদানকারী স্থান যেখানে প্রাণীদের পরিবেষ্টন সীমাবদ্ধ থাকে এবং জনসাধারণের নিকট তা প্রদর্শনের ব্যবস্থা করা হয়।
ছোট আয়তনের দেশ হিসেবে বাংলাদেশে কিছু সরকারি মালিকানাধীন চিড়িয়াখানা রয়েছে। যদিও, দেশের অধিকাংশ অঞ্চলে, বিশেষত বঙ্গোপসাগরের বিভিন্ন দ্বীপ, প্রাকৃতিক জুলজিকাল (প্রাণিবিদ্যাগত) বাগান হিসেবে পরিগণিত হয়।
উত্তরের খেপ (চলচ্চিত্র)
উত্তরের খেপ ২০০০ সালে মুক্তিপ্রাপ্ত বাংলাদেশী বাংলা ভাষার বাংলাদেশের স্বাধীনতাযুদ্ধভিত্তিক চলচ্চিত্র। বাংলাদেশের প্রখ্যাত কথা সাহিত্যিক শওকত আলীর উপন্যাস "উত্তরের খেপ" অবলম্বনে ছায়াছবিটি পরিচালনা করেছেন শাহজাহান চৌধুরী। এতে প্রধান চরিত্রে অভিনয় করেছেন চম্পা, মান্না, আনোয়ারা, খলিল উল্লাহ খান, পীযুষ বন্দোপাধ্যায় প্রমুখ।উত্তরের খেপ চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন পরিচালক শাহজাহান চৌধুরী।
জাতীয় চলচ্চিত্র পুরস্কার
ওয়েটিং ফর দ্য মহাত্মা
ওয়েটিং ফর দ্য মহাত্মা (ইংরেজি: Waiting for the Mahatma) হল ভারতীয় উপন্যাসিক আর. কে. নারায়ণের লেখা একটি ইংরেজি উপন্যাস। এই উপন্যাসটি ১৯৫৫ সালে প্রকাশিত হয়।
শ্রীরাম একজন উচ্চ বিদ্যালয় স্নাতক। সে তার ঠাকুরমার সঙ্গে দক্ষিণ ভারতের কাল্পনিক শহর মালগুডিতে থাকে। উল্লেখ্য, নারায়ণের অধিকাংশ উপাখ্যানের পটভূমি এই মালগুডি শহরটি। শ্রীরাম ভারতী নামে একটি মেয়েকে ভালোবাসে। মেয়েটি মহাত্মা গান্ধীর ভারত ছাড়ো আন্দোলনে অংশগ্রহণ করে। তার দেখাদেখি শ্রীরামও স্বাধীনতা আন্দোলনে যোগ দেয়। শ্রীরাম ব্রিটিশবিরোধী চরমপন্থী আন্দোলনকারীদের দলে গিয়ে যুক্ত হয়। এর ফলে তার ঠাকুরমা অনেক কষ্ট পান। শ্রীরামকে গ্রামাঞ্চলে লুকিয়ে কাজ করতে হয়। এই সময়কার স্থানীয় বাসিন্দাদের সঙ্গে তার ভুল বোঝাবুঝির ঘটনাগুলি হল উপন্যাসের সেরা হাস্যরসাত্মক উপাদান। কিছুদিন জেলে কাটানোর পর শ্রীরাম ভারতীর সঙ্গে মিলিত হয়। গল্পের শেষ হয় ১৯৪৭ সালে ভারত বিভাজনের বেদনাদায়ক পরিস্থিতিতে উভয়ের বিবাহের প্রস্তুতির মধ্যে দিয়ে।
"ওয়েটিং ফর দ্য মহাত্মা" লিখিত হয়েছে নারায়ণের স্নিগ্ধ হাস্যরসাত্মক ভঙ্গিমায়। এই উপন্যাসের একটি স্বতন্ত্র বৈশিষ্ট্য হল, মহাত্মা গান্ধীকে একটি চরিত্র রূপে উপস্থাপনা করা। তাঁর বিপ্লবাত্মক চিন্তাভাবনা ও আচরণ ছিল শহরের প্রাচীনপন্থীদের এবং শ্রীরামের ঠাকুরমার ধ্যানধারণার বিপরীত। সম্ভবত ব্রিটিশ পাঠকের প্রয়োজনীয়তার কথা মনে রেখেই নারায়ণ স্বাধীনতা সংগ্রাম সম্পর্কে দুটি বিপরীতধর্মী চিন্তার অবতারণা করেছেন এই উপন্যাসে। রাজনৈতিক আন্দোলন এই উপন্যাসে শ্রীরাম ও ভারতীর প্রথাবহির্ভূত প্রণয়ের প্রেক্ষাপট। আর এই প্রণয়ের পরিণতি ঘটেছিল দুজনের পারিবারিক বৃত্তের বাইরে।